

ОБЩИНА СМЯДОВО

9820 гр. Смядово, пл. „Княз Борис І”№2; телефон: 05351/2033; факс: 05351/2226

оbshtina\_smiadovo@abv.bg www.smyadovo.bg

###### З А П О В Е Д

№ 27

гр. Смядово, 13.01.2022 г.

На основание чл. 44, ал. 2 от Закона за местното самоуправление и местната администрация, във връзка с чл. 4, ал. 1 и чл. 8, ал. 1 от Наредба №4/01.02.2021 г. за прилагане на националната програма за овладяване популацията на безстопанствените кучета на територията на РБ и за процедурите по нейното изпълнение, механизъм на финансиране и отчетност

**О П Р Е Д Е Л Я М:**

Длъжностното лице Диян Дончев – Директор на ОП „Чистота, озеленяване, благоустройство и охрана“, което:

1. съвместно с представители на организации за защита на животните или други физически/юридически лица с опит в областта на статистиката или ветеринарната медицина при спазване на принципа за липса на конфликт на интереси по смисъла на чл. 52 от ЗПКОНПИ да организира и контролира преброяването на безстопанствените кучета на територията на община Смядово;
2. в сътрудничество с организации за защита на животните да подготвя и провежда изпълнението на дейностите по залавяне, кастрация, маркиране, ваксинация, обезпаразитяване и връщане по места на обработените безстопанствени кучета;

На основание чл. 4, ал. 4 от Наредба №4/01.02.2021 г. за прилагане на националната програма за овладяване популацията на безстопанствените кучета на територията на РБ и за процедурите по нейното изпълнение, механизъм на финансиране и отчетност заповедта да се обяви на интернет страницата на Община Смядово.

Препис от настоящата Заповед да се връчи на заинтересованите длъжностни лица за сведение и изпълнение.

**ИВАНКА ПЕТРОВА**

***Кмет на Община Смядово***

Изготвил:

Ирена Вълчева

Старши специалист